Texos de La Lande-Patry

Los texos de La Lande-Patry son dos exemplares d'esta especie na ciudá de La Lande-Patry na rexón d'Orne en Normandía, Francia. Son un machu y una fema allugaos nel corazón de la villa. Averaos a ellos ta la ilesia llocal ónde se promueve la devoción a San Armel y Santa Margarita.
Dambos texos tán rexistraos nel Inventariu de Patrimoniu Cultural Inmaterial en Francia.http://www.culture.gouv.fr/Thematiques/Patrimoine-culturel-immateriel/L-inventaire-national/Inventaire/Fiches-de-l-Inventaire-national-du-PCI/Pratiques-rituelles

 Historia 
La ciudá debe'l nome a la gran familia qu'ocupó'l sitiu y del que'l so señor Guillaume I de La Lande-Patry tuvo ente los homes que lu acompangaron en 1066 na so conquista d'Inglaterra al duque de Normandía. El so descendiente Raoul Patry siguió'l mesmu camín dende que participó na conquista de Xerusalén, xunto a Robert, duque de Normandía, en 1096. Otru miembru de la familia llamáu Guillaume Patry llánzase xunto a conquistar África y Palestina con motivu de la Octava Cruzada. Y ye equí onde s'atopa precisamente'l rastru de los dos texos yá que,según la lleenda, ye esti Guillaume Patry el que plantó los dos árboles de cote a la ilesia enantes de la so partida en 1270.

Otra versión de la hestoria afirma que'l primer texu foi plantáu nel sieglu VI y el segundu nel IX baxo'l reináu de Carlomagno.

Los texos funerarios tán mui espardidos per Normandía y otres rexones de Francia. Una esplicación a tal proliferación son los enllaces tradicionales de Normandía con Gran Bretaña ya Irlanda, onde esta práutica ta xeneralizada.

Ente los sieglos XIX y XX, un barberu instalóse nel caboxu del tueru del pie femenín pa ofrecer los sos servicios a los homes de La Lande-Patry al final de la misa dominical.

 Carauterístiques 
Dambos árboles, pola so estremancia de xéneru, reciben el nome tradicional en conxuntu d'amantes del texu de La Lande-Patry. El pie femenín tien un tueru completamente güecu, lo que lu estrema fácilmente del masculín.http://www.culture.gouv.fr/Thematiques/Patrimoine-culturel-immateriel/L-inventaire-national/Inventaire/Fiches-de-l-Inventaire-national-du-PCI/Pratiques-rituelles

 Referencies 

 Enllaces esternos 

Categoría:Árboles de Francia
Categoría:Texos
Categoría:Orne